**MEGBÍZÁSI SZERZŐDÉS**

amely létrejött egyrészről

Név**: HÉVÍZ-BALATON AIRPORT Kft.** Székhely: 8380 Hévíz, Kossuth Lajos utca 1., Adószám: 23923610-2-20

Cégjegyzékszám: 20-09-072648

Képviseli: Benkő Attila ügyvezető mint Megbízó (a továbbiakban: **Megbízó**),

másrészről a

Név**:**

Székhely:

Adószám: Cégjegyzékszám: Képviseli: Bankszámlaszám:

mint Megbízott (a továbbiakban: **Megbízott**),

Megbízó és Megbízott együttesen: Szerződő Felek vagy Felek között az alulírott helyen és napon, az alábbiak szerint.

**ELŐZMÉNY**

A **Megbízó**, mint Ajánlatkérő Előzetes piaci konzultáció alapján ***„*Repülőtéri létesítményi tűzoltósági feladatok”**tárgyában a 2015. évi CXLIII. törvény (továbbiakban: Kbt.) III. része szerinti nyílt közbeszerzési eljárást indított 2025. évben, a KÉ-[\*]. azonosító szám alatt 2025. [\*] napján feladott ajánlati felhívásával.

A fenti közbeszerzési eljárás eredményeként a Megbízott került nyertes ajánlattevőként kihirdetésre a 2025. [\*] napján megküldött, az eljárás eredményéről szóló összegezés tanúsága szerint, így a Kbt. vonatkozó szakaszainak megfelelően a szerződés (a továbbiakban: Szerződés) vele kerül megkötésre.

A Szerződés részét képezik a következő dokumentumok: eljárást megindító felhívás és a Kbt. 3. § 21. pontja szerinti közbeszerzési dokumentumok, valamint a nyertes ajánlattevő (Megbízott) ajánlata, amelyek fizikai értelemben nem kerülnek csatolásra jelen Szerződéshez.

Felek a Ptk. 6:63. § (5) bekezdésében foglaltaktól eltérően kijelentik, hogy a közöttük létrejött megállapodás kizárólag a jelen Szerződésben, valamint a fentiekben meghatározott dokumentumokban foglaltakra terjed ki, annak nem képezi részét a Felek között esetlegesen korábban kialakult szokás.

Felek rögzítik, hogy a Megbízó a Polgári Törvénykönyvről szóló 2013. évi V. törvény (a továbbiakban: Ptk.) 8:1. § (1) bekezdés 7. pontja alapján szerződő hatóságnak minősül.

**I. A SZERZŐDÉS TÁRGYA**

1. A Szerződés tárgya „***HÉVÍZ-BALATON AIRPORT Kft. által üzemeltetett Hévíz- Balaton Repülőtéren repülőtéri létesítményi tűzoltóság feladatainak ellátása****” jelen szerződés,* a közbeszerzési dokumentumok, a műszaki leírásában, valamint a Megbízott ajánlatában foglaltak, a Repülőtéri Mentő és Tűzoltó szolgálat Kézikönyve, a Belügyminisztérium Országos Katasztrófavédelmi Főigazgatóság Műveleti Főigazgató- Helyettesi Szervezet Országos Tűzoltósági Főfelügyelőség 35000/9075-7/2023 ált. számú határozatában foglaltak (4. számú melléklet) szerint, a Szerződésben meghatározott megbízási díj ellenében.

2. A Megbízott a megbízást jelen szerződés aláírásával kifejezetten elfogadja.

3. Megbízott feladatai a következők:

Repülőtéri létesítményi tűzoltóság - EASA előírásainak megfelelő - repülőtéri tűzoltói képzettséggel rendelkező tűzoltósági feladat ellátásának biztosítása, a 273/2024. (IX. 19.) Korm. rendeletben, valamint Belügyminisztérium Országos Katasztrófavédelmi Főigazgatóság Műveleti Főigazgató-Helyettesi Szervezet Országos Tűzoltósági Főfelügyelőség 35000/9075-7/2023 ált. számú határozatban foglaltak alapján, a következő feltételekkel:

* + RFFS CAT 4 forgalomnak megfelelő szintű szolgálathoz repülőtéri létesítményi tűzoltóság biztosítása a Repülőtér nyitvatartási idejében
  + RFFS CAT 5,6,7 forgalomnak megfelelő szintű szolgálathoz repülőtéri létesítményi tűzoltóság biztosítása;
  + Megbízott a 5. számú értékelési szempontra tett megajánlásának megfelelően vállalja, hogy a Megbízó általi írásbeli (e-mail) értesítés kiküldésének időpontjától számított…..óra vállalással a Megbízó által kért kategória emelést (RFFS CAT) biztosítja.
  + EASA AMC6 ADR.OPS. B.010(a)(2) Mentő és Repülőtéri Létesítményi Tűzoltóság feltételeinek teljesítése
  + A repülőterekre a Mentő és a Repülőtéri Létesítményi Tűzoltóságra vonatkozó EASA szabványok és forgalomban előrejelzett repülőgép típus alapján meghatározza a szükséges RFFS biztosítási kategóriát, amiről tájékoztatja a repülőtér üzemeltetőjét.

A teljes repülőtéri létesítményi tűzoltóságnak meg kell felelni:

* a 273/2024. (IX. 19.) Korm. rendeletben meghatározott képzési, egészségügyi és alkalmassági követelményeknek,
* a tűzoltói beavatkozás folyamatos biztosítása érdekében, figyelemmel a belügyminiszter irányítása alatt álló, egyes rendvédelmi feladatokat ellátó szerveknél foglalkoztatott hivatásos állomány és rendvédelmi igazgatási alkalmazotti állomány alkalmasság vizsgálatáról szóló 45/2020. (XII.16.) BM rendeletnek,
* a hivatásos katasztrófavédelmi szerveknél, az önkormányzati és létesítményi tűzoltóságoknál, az önkéntes tűzoltó egyesületeknél, valamint az ez irányú szakágazatokban foglalkoztatottak szakmai képesítési követelményeiről és szakmai képzéseiről szóló 9/2015. (III.25.) BM rendeletben foglaltakra.
* Belügyminisztérium Országos Katasztrófavédelmi Főigazgatóság Műveleti Főigazgató - Helyettesi Szervezet Országos Tűzoltósági Főfelügyelőség 35000/9075-7/2023 ált. számú határozatban foglaltaknak,
  + repülőtéri állandó belépéshez és munkavégzéshez szükséges feltételeknek.
  + a képzési programot úgy kell kialakítani, hogy az megfeleljen a 139/2014/EU rendelet előírásainak is. A képzésnek elméleti és gyakorlati részeket is tartalmaznia kell, és a repülőtér tűzoltói állományának a speciális repülőtéri tűzoltói alapvégzettség megszerzésétől számítva legfeljebb 12 havonta jártassági vizsgát kell tennie. A szolgáltatás ellátásában rész vevő személyeknek rendelkezniük kell továbbá a 273/2024. (IX. 19.) Korm. rendelet szerinti létesítményi tűzoltóságra vonatkozó minimum képzettségekkel, valamint speciális repülőtéri tűzoltó képzettségekkel. A speciális reptéri képzettséget 12 havonta meg kell újítani.
  + a Repülőtéri Mentő és Tűzoltó szolgálat Kézikönyvében foglalt előírásoknak.
  + a szolgálat ellátásához használt szakfelszerelések, berendezések, járművek használatára jogosító képzettséggel és vizsgával kell rendelkezniük.

A repülőtéri létesítményi tűzoltóság működéséhez szükséges technikai feltételek (eszközök és anyagok) biztosítása a repülőteret üzemeltető (HÉVÍZ-BALATON AIRPORT Kft.) feladata.

A repülőtéri létesítményi tűzoltóság feladatai:

Tűzvédelmi tevékenység e során:

● figyelemmel kíséri és segíti a repülőtéri létesítményi tűzoltóság vonulási területén a tűzvédelmi jogszabályokban, kötelezően alkalmazandó szabványokban és hatósági előírásokban foglaltak érvényesülését, különös tekintettel a tűzoltás alapvető feltételeit biztosító szabályokra;

● jelzi a tűzvédelmi szabálytalanságokat a Repülőtér üzemeltetőjének,

● közreműködik a munkavállalók tűzvédelmi felkészítésében, a tűzoltó eszközök és felszerelések használatának ismertetésében,

● szükség szerint engedély kiadásával hozzájárul és ellátja az alkalomszerű tűzveszélyes tevékenység végzésénél a tűzoltói felügyeletet.

Tűzoltási és műszaki mentési tevékenysége érdekében:

● munkaidőben gondoskodik a készenléti- vagy készenléti jellegű szolgálat ellátásáról,

● a repülőtér felügyelőjét és az AFIS-t tájékoztatja az aktuálisan felállított és elérhető RFFS CAT szintjéről, és abban beállt változásról,

● munkaidőn kívül telefonos ügyeleti szolgálatot tart fenn, az egyedi igények fogadása, és kiszolgálásának megszervezése érdekében;

● gondoskodik a tűzoltás feltételeinek biztosításáról;

● tűzoltási és műszaki mentési feladatokat lát el az elsődleges műveleti körzetében;

● a Repülőtéri Mentő és Tűzoltó szolgálat Kézikönyvében a részére meghatározott feladatokat végrehajtja;

● dokumentálja és Megbízót folyamatosan tájékoztatja a szolgálat ellátásához szükséges technikai és tűzoltó anyag állapotában és mennyiségében beállt változásról, rendelkezésre állásáról, beleértve a tartalék anyagokat és tartalék felszereléseket is.

Tűzvizsgálat érdekében:

● dokumentálja és haladéktalanul tájékoztatja a Repülőtér üzemeltetőjét és a területileg illetékes hivatásos tűzoltóságot az általa eloltott, vagy a más által eloltott és hozzá bejelentett tűzesetekről.

● az adatközlést a katasztrófavédelmi szervek és a tűzoltóságok tűzoltási és műszaki mentési tevékenységének adatszolgáltatási rendjéről szóló 6/2014. (III. 7.) BM OKF utasítás 4. pontja alapján, az utasítás 5. pontja szerinti, on-line Katasztrófavédelmi Adatszolgáltató Program - azaz az on-line KAP - alkalmazásával teljesíti.

**II. A TELJESÍTÉS HELYE**

Felek rögzítik, hogy a Megbízott feladatait Hévíz- Balaton Airport repülőtéren (külterület 05/17/G helyrajzi számú Tűzoltó Bázis) - és a Repülőtéri Mentő és Tűzoltó Szolgálat Kézikönyvében, a repülőtér Kényszerhelyzeti Tervében rögzített vonulási területén, valamint az EASA repülőtéri tűzoltóságokra vonatkozó mindenkor hatályos rendelkezései alapján a beavatkozási szabályok szerint köteles ellátni.

A szolgáltatás folytonossága érdekében a Megbízó a teljesítési helyet a „HÉVÍZ-BALATON AIRPORT Kft. által üzemeltett „Hévíz-Balaton Repülőtéren, repülőtéri létesítményi tűzoltóság feladatainak ellátása” tárgyú, SZ-01/2025 iktatószámú szerződés kimerülésével vagy határozott idő lejártával -amely szerződéses feltétel előbb teljesül egyidejűleg köteles átadni Megbízottnak. A teljesítési hely átadás- átvételéről a Felek kötelesek jegyzőkönyvet felvenni. A Megbízottal szemben a késedelem jogkövetkezményei nem alkalmazhatók, ha a Megbízó a teljesítés helyét nem adja át a Megbízottnak a jelen Szerződésben meghatározott határidőben. A folyamatos teljesítésre figyelemmel a Megbízó köteles arra, hogy a teljesítési hely Megbízott - és bármely teljesítésben résztvevő, érdekkörében eljáró természetes és jogi személy – általi használatát folyamatosan biztosítsa.

**III. A TELJESÍTÉSSEL KAPCSOLATOS RENDELKEZÉSEK**

1. Felek megállapodnak abban, hogy a Megbízott feladatait tervezetten 2025. december 23. napján, reggel 8 óra 00 perckor köteles megkezdeni., azzal, hogy amennyiben jelen szerződés aláírására ezt követően kerül sor, úgy Megbízott feladatait az aláírás napját követő napon reggel 8 óra 00 perckor köteles megkezdeni.

2. Felek rögzítik, hogy a Megbízott a feladatait a Szerződés 1. számú mellékletében meghatározott repülőtér nyitvatartási időn belül köteles ellátni azzal, hogy amennyiben a Megbízott a Megbízót a légi jármű nyitvatartási időn túli érkezéséről a nyitvatartási időben írásban értesíti, úgy a feladatait a tárgyi légi jármű Magyarország légteréből való kilépéséig, de minimum a felszállást követő 20 percig köteles ellátni. Amennyiben a légi jármű, a repülőtér nyitvatartásának idején túl üzemel a repülőtéren, úgy a Megbízott köteles a tárgyi feladatait ellátni a IV.1. pontban szereplő megbízási díjért.

3. Felek megállapodnak abban, hogy amennyiben a repülőtér nyitvatartási ideje módosul, a Megbízott a feladatait a megváltozott nyitvatartási időben - a szerződés előző pontjában rögzített eltérésekkel köteles ellátni.

4. Felek rögzítik, hogy amennyiben az előző pontban meghatározottak alapján a repülőtér nyitvatartási ideje módosul, a Megbízó a módosítást követően haladéktalanul, telefonon és írásban egyaránt értesíti a Megbízottat.

5. Megbízott tudomásul veszi, hogy a repülőtér területén üzemszünet elrendelésére kerülhet sor a szerződés időtartama alatt. Üzemszünet alatt Megbízó egy olyan időszakot ért, amikor létesítményi tűzoltó szolgálat jelenléte nem szükséges a Szerződés II. pontja szerinti helyszínen.

6. Megbízott tudomásul veszi, hogy Megbízó jogosult az 5. pont szerinti üzemszünetet bármikor elrendelni, amelyet a Megbízott köteles elfogadni. Az üzemszünet elrendelése haladéktalanul, a 4. pontban meghatározott módon történhet.

7. Felek megállapodnak abban, hogy a Megbízott a tűzoltási kategóriáról és az adott kategóriába nyújtott feladata ellátásának időtartamáról nyilvántartást (a továbbiakban: Nyilvántartást) köteles vezetni a szerződés időtartama alatt.

8. Felek megállapodnak abban, hogy a feladatok ellátását végző tűzoltók a jogszabályban előírt személyi feltételeknek kötelesek megfelelni, többek között

● rendelkezniük kell érvényes, tűzoltói feladatok ellátására szóló orvosi alkalmassági igazolással, amely dokumentum meglétét a szerződés hatályba lépésekor a Megbízó részéről a teljesítés igazolására jogosult személy ellenőrzi és azt írásban dokumentálja,

● alkalmasnak kell lennie a légzőkészülékben történő munkavégzésre,

● alkalmasnak kell lennie az elvárt speciális feladatok elvégzésére,

● alkalmasnak kell lennie riasztás setén a gyors megérkezésre (Megbízó ezalatt megfelelő fizikai állóképességet, edzettséget ért.)

9. Megbízott a belügyminiszter irányítása alatt álló egyes rendvédelmi feladatokat ellátó szerveknél foglalkoztatott hivatásos állomány és rendvédelmi igazgatási alkalmazotti állomány alkalmasságvizsgálatáról szóló 45/2020. (XII. 16.) BM rendelet, az önkormányzati tűzoltóság legkisebb létszámáról, létesítményei és felszerelései minimális mennyiségéről, minőségéről és a szolgálat ellátásáról szóló 48/2011. (XII. 15.) BM rendelet, valamint a hivatásos katasztrófavédelmi szerv állományának alkalmasságvizsgálatáról szóló 1/2021 (I.21.) BM OKF Főigazgatói utasítás alapján végzi az orvosi alkalmassági, fizikai erőnléti felméréseket és a pszichológiai kompetenciavizsgálatot, valamint igazolja a munkavégzésre való jogosultságot a Megbízónak.

10. Megbízott köteles a repülőtéri létesítményi tűzoltók képzési programját úgy kialakítani, hogy az megfeleljen a 139/2014/EU rendeletben foglaltaknak. A képzésnek elméleti és gyakorlati részeket is tartalmaznia kell, és a repülőtéri speciális tűzoltói alapvégzettség megszerzésétől számítva legfeljebb 12 hónapot követően jártassági vizsgát kell tenni.

11. A teljes tűzoltó állománynak meg kell felelnie a repülőtéri állandó belépéshez és munkavégzéshez szükséges feltételeknek. A repülőtéri állandó belépéshez szükséges háttérellenőrzés ügyintézője és költségviselője a Megbízó.

12. Felek megállapodnak abban, hogy a Megbízó a Megbízott, illetve teljesítési segédjei, részére a megbízás jellegének megfelelően öltözködési, tisztálkodási, egészségügyi, étkezési, pihenési és melegedési (ügyeleti) helyet biztosít a feladatok ellátásának ideje alatt a repülőtér üzemi területén található, külterület 05/17/G helyrajzi számú Tűzoltósági épületben.

13. Felek rögzítik, hogy a feladatok elvégzéséhezszükséges egyéni védőfelszereléseket, tűzoltó készülékeket, tűzoltó gépjárműveket és felszereléseiket a Megbízó bocsátja a Megbízott rendelkezésére. Abban az esetben, ha a Megbízó által rendelkezésre bocsátott, ehelyütt nevesített eszközök a feladatellátásra nem megfelelőek, hibásak, úgy a Megbízott azt jelezni köteles a Megbízónak, amely a felszerelések javításáról, szükség esetén cseréjéről haladéktalanul gondoskodik. Megbízott a meghibásodott és így nem rendelkezésre álló eszközökre tekintettel az esetlegesen szükséges tűzoltó kategória csökkentés bevezetéséről Megbízót haladéktalanul írásban tájékoztatja. A Megbízó elfogadja és tudomásul veszi, hogy a Megbízott a Megbízó kárveszélyviselése, felelőssége és kockázata mellett látja el feladatait, ha a jelen pontban írott Megbízó által rendelkezésre bocsátott felszerelések, eszközök a feladatellátásra nem alkalmasak, a Megbízott e tényt közölte, de a Megbízó a közlés ellenére a Megbízottat feladatellátásra utasítja.

14. Felek továbbá rögzítik, hogy az egyéni védőfelszereléseket, esetleges beavatkozási eszközöket és anyagokat és ezek bizonylatait, azok érvényességét igazoló dokumentumait, az időközben elvégzett felülvizsgálatok dokumentumait legalább másolati formában a Megbízott köteles a teljesítés helyszínén tartani. Felek megállapodnak abban, hogy Megbízott köteles a jelen pontban felsorolt dokumentumok érvényességi idejének lejárta előtt legalább 2 hónappal Megbízónak jelenti a megújítás, felülvizsgálat szükségességét.

Felek rögzítik, hogy a Megbízott kötelezettsége – különösen, de nem kizárólagosan – tűzvédelmi, tűzoltási -és műszaki mentési, feladatok ellátása a Megbízó érvényben lévő, Kényszerhelyzeti Terve, Repülőtéri Mentő és Tűzoltó szolgálat Kézikönyve, valamint a vonatkozó jogszabályok alapján,

● a tűzoltó védőfelszerelések rendszeres ellenőrzése, napi szemrevételezése,

● a tűzoltó műszaki mentést elősegítő feszítő, vágó eszközök meglétének és készenlétben tartásának figyelemmel kísérése,

● tűzoltósági szakembereknek a jogszabály által meghatározott, a feladat ellátásához szükséges képzéseken és továbbképzéseken való részvétel biztosítása,

● a tevékenység ellátásához kapcsolódó adminisztrációs feladatok ellátása, különösen a napi jelenlét rögzítés, valamint külön napló vezetése, amelynek tartalmaznia kell a napi tevékenységek elvégzését és az adott napi eseményeket.

15. A szerződés keretében a Megbízott köteles biztosítani az egyes leszállások alkalmával a repülőtér tűzbiztonságát a légijárművek repülőtér légterébe történő belépését megelőzően Magyarország légteréből való kilépéséig, de minimum felszállást követő 20 percig.

16. Felek rögzítik, hogy Megbízott köteles legkésőbb a teljesítés megkezdésekor Megbízó részére átadni azon személyek névsorát, akik a szerződés teljesítésével kapcsolatban jogosultak a Hévíz-Balaton Airport területére belépni. Megbízó a Megbízott által átadott, belépésre jogosult, a belépés feltételeit teljesítő személyeknek köteles a belépést biztosítani a teljesítés ideje alatt. A beléptetés biztosításának elmaradásából eredő következményekért a Megbízó felelős.

17. Felek rögzítik, hogy amennyiben a teljesítésbe bevont személyekben változás következik be, Megbízott köteles a teljesítésbe bevonni kívánt személyekről a Megbízót haladéktalanul, de legkésőbb 2 naptári napon belül írásban értesíteni. Az értesítés elmaradásából eredő következményekért Megbízott felelős.

18. Felek megállapodnak abban, hogy a teljesítésbe újonnan bevonni kívánt személyek tényleges teljesítése kizárólag akkor kezdődhet meg, amikor a teljesítésbe bevonni kívánt személyek részt vettek a feladatok jogszabály - és szerződésszerű ellátásához - szükséges képzéseken és végzettség megszerzését igazolják. Felek kifejezetten rögzítik, hogy az oktatáshoz kapcsolódó költségek viselése Megbízott feladata és kötelezettsége.

**IV. MEGBÍZÁSI DÍJ, SZÁMLÁZÁS MÓDJA**

1. Szerződő Felek megállapodnak abban, hogy a Megbízott szerződésszerű teljesítés esetén a megbízás időtartama alatt mindösszesen **legfeljebb** nettó X Ft+Á F A (azaz nettó X Ft+Á FA), ami bruttó X Ft keretösszegig terjedő megbízási díjra jogosult. Szerződő felek az egyértelműség kedvéért rögzítik, hogy a keretösszegkimerülése akkor állapítható meg, ha a Megbízott a szerződés teljesítésének ideje alatt a keretösszegnek megfelelő nettó összeget kiszámlázta és a Megbízó azt igazolhatóan megfizette.

Felek rögzítik, hogy Megbízó a keretösszeg negatív irányba 20 %-os és pozitív irányba 10 %-os mennyiségi eltérést tartalmaz (mennyiségi eltérés) Megbízó a keretösszeg 80 % -nak lehívására vállal kötelezettséget. Mindezekre tekintettel Megbízott kijelenti, hogy keretösszeg, 80 %-át meghaladó lehívás elmaradása esetén nem él a Megbízóval szemben semmilyen kártérítési vagy egyéb igénnyel, semmilyen jogcímen, a jelen szerződés nem maradéktalan teljesüléséből eredő bevételkiesés miatt. Megbízott az előzőekben leírtakra figyelemmel tudomásul veszi, hogy az így létrejövő díjkiesés az ő kockázatára keletkezett.

2. Felek megállapodnak abban, hogy a Megbízott a feladatai ellátásáért az alábbi megbízási díjra jogosult:

A repülőtéri létesítményi tűzoltóság feladatainak ellátása tervezetten 2025. december 23. napjától, reggel 8 óra 00 perctől, azzal, hogy amennyiben jelen szerződés aláírására ezt követően kerül sor, úgy Megbízott feladatait az aláírás napját követő napon reggel 8 óra 00 perctől köteles megkezdeni.

|  |  |  |  |
| --- | --- | --- | --- |
|  | **Nettó megbízási**  **díj (HUF)/óra** | **ÁFA** | **Bruttó megbízási díj**  **(HUF)/óra** |
| RFFS CAT **4** szintű tűzoltó szolgálat |  |  |  |
| RFFS CAT **5** forgalomnak megfelelő szintű tűzoltó szolgálat |  |  |  |
| RFFS CAT **6** forgalomnak megfelelő szintű tűzoltó szolgálat. |  |  |  |
| RFFS CAT **7** forgalomnak megfelelő szintű tűzoltó szolgálat |  |  |  |

3. Felek rögzítik, hogy a tételesen meghatározott megbízási díj magába foglalja a szolgáltatás elvégzésével kapcsolatos valamennyi költséget. Megbízott részéről a szerződés teljesítése érdekében végzett valamennyi tevékenység ellenértékét, valamint – a megfelelő szintű tűzoltó – szolgálathoz a tűzoltók képzettségének megszerzését és fenntartását.

4. Felek megállapodnak abban, hogy Megbízott előleg igénybevételére nem jogosult.

5. Felek rögzítik, hogy a Megbízó a megbízási díjat havi rendszerességgel, utólag fizeti meg a Megbízott részére a Szerződésben meghatározott feltételek szerint.

6. Felek rögzítik, hogy a Megbízott a Szerződés III.7. pontja szerinti Nyilvántartás alapján tárgyhót követő 5. naptári napig teljesítésigazolást állít ki és megküld a Megbízó részére a tárgyhónapban megvalósuló teljesítéséről. Arra az esetre, ha a Megbízó a teljesítési igazolási visszaigazolási kötelezettségének a jelen pontban írt határidőn belül indokolás nélkül nem tesz eleget, úgy az okirat elmaradását, valamint a Megbízói jognyilatkozat megtételének hiányát a Megbízotti tárgyhavi teljesítés igazolásának kell tekinteni, és a Megbízott jogosult a teljesítésről számviteli bizonylatát kiállítani.

7. A Megbízó részéről teljesítésigazolás kiállítására jogosult személy: ……….és a helyettesítésre jogosult személy.

8. A Megbízott a tárgyhóra vonatkozóan kiállított teljesítésigazolás alapján jogosultszámla kibocsátására.

9. A Megbízott számlájának kiállítására és benyújtására a Megbízó általi teljesítésigazolást követően legfeljebb 8 napon belül kerülhet sor. A Megbízott a számlát a Megbízó jelen szerződés bevezető részében megjelölt nevére és címére állítja ki. A számla elektronikusan a [finance@hevizairport.com](mailto:finance@hevizairport.com) e-mail címre nyújtható be. Ha a Megbízott számláját elektronikus levélben küldi meg a Megbízónak, úgy a Megbízó a számla kézbesítését elektronikus levélben kettő munkanapon belül köteles visszaigazolni. Visszaigazolás elmaradása esetén a Számla megérkezését, a Megbízó által történő ellenkező bizonyításáig benyújtottnak és kézbesítettnek kell tekinteni.

10. A havi feladatellátás ellenértékét a Megbízó köteles a Kbt. 135. § (1) és (5) bekezdésében, a Ptk. 6:130. § (1)-(2) bekezdésében írtaknak megfelelően a számla kézhezvételétől számított 30 napon belül a Megbízott, számlán feltüntetett – a hatályos céginformációs adatbázisban leellenőrizhető - bankszámlájára átutalással teljesíteni.

A számlabefogadás feltétele, hogy az feleljen meg a vonatkozó jogszabályok és a jelen Szerződés előírásainak, tartalmazza a Megbízó által megküldött teljesítésigazolást, az elszámolási időszakot, a megrendelés számát, a Szerződés azonosítószámát, külföldi, az Európai Közösség (EK) tagállamában adóügyi illetékességgel rendelkező Megbízott esetén, annak közösségi adószámát. A Megbízó jogosult a számlát pénzügyi teljesítés, és a fizetési késedelem jogkövetkezménye nélkül visszaküldeni, amennyiben az nem felel meg a Szerződés és a vonatkozó jogszabályok előírásainak.

Fizetési késedelem esetén Megbízott az esedékesség napjától a tényleges pénzügyi teljesítés napjáig a késedelemmel érintett naptári félév első napján érvényes jegybanki alapkamat nyolc százalékponttal növelt összegének megfelelő mértékű késedelmi kamat felszámítására jogosult a Ptk. 6:155.§-ában foglalt feltételekkel. Megbízott a késedelmi kamat iránti igényét Ptk. elévülési szabályai szerint jogosult érvényesíteni.

Megbízott nem fizethet, illetve számolhat el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Megbízott adóköteles jövedelmének csökkentésére alkalmasak;

Amennyiben Megbízott külföldi adóilletőségű, a Kbt. 136. § (2) bekezdésében foglaltakkal összhangban visszavonhatatlanul kijelenti, hogy az illetősége szerinti adóhatóságtól a magyar adóhatóság közvetlenül beszerezhet a Megbízottra vonatkozó adatokat az országok közötti jogsegély igénybevétele nélkül és Megbízott az ezzel kapcsolatos, kifejezett és visszavonhatatlan meghatalmazását Megbízó rendelkezésére bocsátja.

11. A számlának meg kell felelnie az általános forgalmi adóról szóló 2007. évi CXXVII. törvény (a továbbiakban: Áfa tv.) 169. §, a számvitelről szóló 2000. évi C. törvény 167. § (1) és (3) bekezdése, valamint a számla és a nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló 23/2014. (VI. 30.) NGM rendelet szerinti tartalmi és formai követelményeknek.

12. A nem megfelelően kiállított vagy a jelen szerződésben előírt tartozékokkal nem rendelkező számlát a Megbízó visszaküldi a Megbízott részére. A Megbízottnak a számla kijavítására a kézhezvételtől számított legfeljebb 5 munkanap áll rendelkezésére. Megbízott által javított számla kiegyenlítésére vonatkozóan a fizetési határidő az ismételt kézhezvételtől újrakezdődik.

**V. FELEK JOGAI ÉS KÖTELEZETTSÉGE**

1. Felek rögzítik, hogy a Megbízott feladatait a 273/2024. (IX. 19.) Korm. rendeletben meghatározott képzési, egészségügyi és alkalmassági követelmények a tűzoltói beavatkozás folyamatos biztosítása érdekében, figyelemmel a belügyminiszter irányítása alatt álló, egyes rendvédelmi feladatokat ellátó szerveknél foglalkoztatott hivatásos állomány és rendvédelmi igazgatási alkalmazotti állomány alkalmasság vizsgálatáról szóló 45/2020. (XII.16.) BM rendeletben, valamint a hivatásos katasztrófavédelmi szerveknél, az önkormányzati és létesítményi tűzoltóságoknál, az önkéntes tűzoltó egyesületeknél valamint az ez irányú szakágazatokban foglalkoztatottak szakmai képesítési követelményeiről és szakmai képzéseiről szóló 9/2015. (III.25.) BM rendeletben foglaltaknak megfelelően köteles elvégezni.

2. Megbízott jelen szerződés aláírásával egyidejűleg kijelenti, hogy a hatályos jogszabályokban foglalt képesítési követelményeknek és előírásoknak megfelelő szakemberekkel jogszerűen, rendezett jogviszonnyal (munkaviszony, megbízási jogviszony) rendelkezik.

3. A Megbízott a Megbízó utasítása szerint köteles eljárni, amelytől csak akkor térhet el, ha ezt a Megbízó érdeke feltétlenül megköveteli, és a Megbízó előzetes értesítésére már nincs mód. Ilyen esetben a megbízót késedelem nélkül értesíteni köteles.

4. A Megbízott által teljesítésbe bevontak felé szakmai utasítási joggal elsősorban Megbízott, emellett a Megbízó és a Megbízott együttesen rendelkezik. A feladat teljesítésével kapcsolatos váratlan eseményekről Megbízó haladéktalanul tájékoztatja a Megbízottat, vagy az általa kijelölt személyt. A tájékoztatás elmaradásából eredő bármely kárért a Megbízó felel. A Megbízott kapcsolattartója útján soron kívül jelzi a Megbízó felé a tudomására jutott valamennyi eseményt, mely a Megbízó szempontjából relevánsnak tekinthető és soron kívüli intézkedést igényel.

5. Ha a Megbízó célszerűtlen vagy szakszerűtlen utasítást ad, Megbízott köteles őt erre figyelmeztetni.

6. Ha a Megbízó a figyelmeztetés ellenére utasítását fenntartja, a Megbízott a Szerződéstől elállhat vagy azt felmondhatja, vagy a feladatot a Megbízó utasításai szerint, a Megbízó kockázatára elláthatja. A Megbízott köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét és vagyonát.

7. Megbízott köteles együttműködni a felügyeletet ellátó szervezetek, külső partnerek és Megbízó delegáltja által végzett ellenőrzések és auditok során.

**VI. FELELŐSSÉGBIZTOSÍTÁS**

1. Felek megállapodnak abban, hogy a Megbízottnak legkésőbb a szerződés megkötésének időpontjára felelősségbiztosítási szerződést kell kötnie vagy meglévő felelősségbiztosítását kiterjeszteni az alábbiak szerint:

● Biztosított károk: a biztosítási időszakban valamennyi, a Megbízott és az érdekében eljáró személyek által Megbízónak, illetve bármely harmadik félnek okozott személyi és szolgáltatás tárgyában keletkező vagy egyéb dologi kár.

● A felelősségbiztosítása szokásos piaci feltételektől (a fedezet kiterjedjen minden, a tevékenységből eredő harmadik személynek okozott személyi és dologi kárra) a Megbízó számára hátrányos egyedi kizárásokat nem tartalmazhat.

● Kártérítési limit: a biztosítási időszakban káreseményenként legalább 5.000.000,- EUR/kár és 5.000.000,-EUR/év

● Önrész: esetleges kárnál a Megbízott önrésze nem haladhatja meg a biztosító által elismert kárösszeg 10 %-át.

2. Felek rögzítik, hogy a felelősségbiztosítási kötvény másolata a Szerződés 2. számú mellékletét képezi.

3. Megbízott tudomásul veszi, hogy a felelősségbiztosítás fennállása jelen szerződés megkötésének feltétele, és annak fennállását igazoló felelősségbiztosítási díj megfizetését a Megbízó bármikor jogosult ellenőrizni.

**VII. ALVÁLLALKOZÓK**

1. Megbízott a szerződés megkötésének időpontjában, majd - a később bevont alvállalkozók tekintetében - a szerződés teljesítésének időtartama alatt köteles a Kbt. 138. (3) bekezdésében rögzítettek szerint előzetesen a Megbízónak valamennyi olyan alvállalkozót bejelenteni, amely részt vesz a szerződés teljesítésében. Megbízott kijelenti, hogy a szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót.
2. Megbízott a teljesítéshez az alkalmasságának igazolásában – esetlegesen - részt vett szervezetet a Kbt. 65. § (7) bekezdése szerint az eljárásban bemutatott kötelezettségvállalásnak megfelelően, valamint a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha a Megbízott e szervezet nélkül vagy a helyette bevont új szervezettel is megfelel azoknak az alkalmassági követelményeknek, amelyeknek az ajánlattevőként szerződő fél a közbeszerzési eljárásban az adott szervezettel vagy szakemberrel együtt felelt meg.
3. Az előzményi közbeszerzési eljárás során a Megbízott által bemutatott valamely szervezet bevonásától nem lehet eltekinteni olyan esetben, ha az érintett szerződés sajátos tulajdonságait figyelembe véve az adott személy (szervezet) igénybevétele a közbeszerzési eljárásban az ajánlatok értékelésekor meghatározó körülménynek minősült. Ilyen esetben csak a jogutódlás olyan eseteiben változhat a bevont szervezet, ha az új szervezet az értékeléskor figyelembe vett minden releváns körülmény - különös tekintettel a Kbt. 76. § (3) bekezdés *b)* pontja szerinti esetben az értékelt személyi állomány - tekintetében az eljárásban bemutatott szervezet jogutódjának tekinthető.

**VIII. KÖTBÉR**

1. A szerződés megszegését jelenti bármely kötelezettség szerződésszerű teljesítésének elmaradása.

2. Felek megállapodnak abban, hogy bármely fél mentesül a szerződésszegéssel okozott kár tekintetében a felelősség alól, ha bizonyítja, hogy a szerződésszegést ellenőrzési körén kívül eső, a szerződéskötés időpontjában előre nem látható körülmény okozta, és nem volt elvárható, hogy a körülményt elkerülje vagy a kárt elhárítsa.

3. Felek rögzítik, hogy a Megbízott a Ptk, 6:186.§ (1) bekezdése alapján kötbér fizetésére kötelezi magát arra az esetre, ha olyan okból, amelyért felelős, megszegi a szerződést.

4. Felek megállapodnak abban, hogy amennyiben a Megbízott a szerződés időtartama alatt, az abban foglalt kötelezettségeinek valamelyikét legalább egy alkalommal nem teljesíti, a Megbízó jogosult a szerződés teljesítését meghiúsultnak tekinteni és azonnali hatállyal felmondani vagy amennyiben annak jogszabályi feltételei fennállnak, elállni a szerződéstől.

5. Felek megállapodnak, hogy abban az esetben, ha a Megbízott nem szerződésszerű teljesítése miatt a Megbízónak a felügyeleti hatóság bírságot szab ki, annak teljes összegét Megbízó köteles Megbízott részére megtéríteni.

6. Felek megállapodnak, hogy abban az esetben, ha a Megbízott 5. számú értékelési szempontra tett ajánlatában rögzített reakcióidőt túllépi, úgy köteles minden megkezdett óra után 100.000,- Ft. összegű késedelmi kötbért fizetni.

7. Amennyiben a Szerződés bármely olyan okból, amelyért a Megbízott felelős, meghiúsul a Megbízott meghiúsulási kötbért köteles Megbízónak fizetni. A meghiúsulási kötbér mértéke 10 000 000,-Ft.

8. A teljesítés elmaradása esetére (meghiúsulás) kikötött kötbér érvényesítése a teljesítés követelését kizárja.

9. A Megbízó (jogosult) a kötbér mellett érvényesítheti a kötbért meghaladó kárát.

10. A Megbízó (jogosult) a szerződésszegéssel okozott kárának megtérítését akkor is követelheti, ha a kötbérigényét nem érvényesítette.

**IX**. **A SZERZŐDÉS IDŐTARTAMA, MÓDOSULÁSA, MEGSZŰNÉSE**

1. Felek jelen keretszerződést, a Szerződés hatályba lépésének napjától számított 24 hónapra vagy a keretösszeg kimerüléséig kötik - amely feltétel előbb teljesül.

1. Jelen szerződés mindkét fél általi aláírás napján lép hatályba, rendelkezései attól a naptól fogva kötelezően alkalmazandóak. Amennyiben a Felek a szerződést különböző időpontokban írják alá, a hatálybalépés időpontja a későbbi aláírás időpontja.

4. A jelen Szerződést a Felek csak írásban a Kbt. 141. §-a szerint módosíthatják.

5. A Felek rögzítik, hogy azonnali hatállyal a következő esetekben szüntethetik meg a Szerződést:

Rendkívüli felmondási okok a Megbízó részéről különösen, de nem kizárólagosan:

Megbízó jogosult a jelen Szerződést azonnali hatállyal felmondani abban az esetben, ha

* + a Megbízott a Megbízó erre vonatkozó írásbeli figyelmeztetése és a szerződésszerű teljesítésre a Megbízó által meghatározott észszerű póthatáridőn belül sem teljesíti a jelen Szerződés alapján fennálló bármely kötelezettségét;
  + a Megbízott ellen az illetékes bíróság jogerősen felszámolási eljárás, bíróság kényszertörlési eljárás lefolytatását rendeli el, vagy Megbízott önmaga végelszámolását rendeli el;
  + a Megbízott együttműködési kötelezettségét súlyosan vagy ismétlődően megszegi, vagy egyébként olyan magatartást tanúsít, amely jelen Szerződés fenntartását lehetetlenné teszi;
  + a Megbízott a Megbízó vagy Megbízó szerződő partnerei jó hírnevét, harmadikszemélyekkel fennálló üzleti kapcsolatát veszélyeztető magatartást tanúsít;
  + ha a Megbízott a teljesítés során nem tartja be a vonatkozó jogszabályban rögzítetteket,
  + ha a Megbízott nem használja a vonatkozó jogszabályokban kötelezően előírt eszközöket (így különösen a ruházat),
  + Megbízott felelősségbiztosítása a Szerződés hatálya alatt megszűnik vagy a Szerződésben rögzített érték alá csökken,
  + Megbízott által a szerződés V.2. pontjában megjelölt teljesítésbe bevont tűzoltók foglalkoztatása bármely okból nem felel meg a hatályos jogszabályok rendelkezéseinek,
  + a jelen Szerződésben rögzített bármely felmondási ok bekövetkezik;
  + a Megbízott egyéb súlyos szerződésszegést követ el.

6. Rendkívüli felmondási okok a Megbízott részéről:

Megbízott jogosult a jelen Szerződést azonnali hatállyal felmondani abban az esetben, ha Megbízó a Megbízott erre vonatkozó írásbeli figyelmeztetése és a szerződésszerű teljesítésre a Megbízott által meghatározott észszerű – de legalább 30 naptári napos – póthatáridőn belül sem teljesíti a jelen Szerződés alapján fennálló kötelezettségeit;

7. Megbízó a Szerződést felmondhatja, vagy - a Ptk.-ban foglaltak szerint - a Szerződéstől elállhat, ha:

* feltétlenül szükséges a Szerződés olyan lényeges módosítása, amely esetében a Kbt. 141.

§ alapján új közbeszerzési eljárást kell lefolytatni;

* a Megbízott nem biztosítja a Kbt. 138. §-ban foglaltak betartását, vagy a Megbízott személyében érvényesen olyan jogutódlás következett be, amely nem felel meg a Kbt. 139.

§-ában foglaltaknak; vagy

* az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a Szerződés nem semmis.

8. A Megbízó köteles a Szerződést felmondani, vagy - a Ptk.-ban foglaltak szerint - attól elállni, ha a Szerződés megkötését követően jut tudomására, hogy a szerződő Fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

9. A Kbt. 143. § (3) bekezdésében foglaltaknak megfelelően Megbízó jogosult és egyben köteles jelen Szerződést felmondani – ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon – ha

* Megbízottban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel;
* Megbízott közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.

10. A Kbt. 143. § (3) bekezdése szerinti felmondás esetén Megbízott a Szerződés megszűnése előtt már teljesített szolgáltatás szerződésszerű pénzbeli ellenértékére jogosult.

11. A fenti pontokban rögzített eseteket meghaladóan Megbízó a Ptk. szabályai szerint gyakorolhatja az elállás jogát.

12.. Felek megállapodnak, hogy jelen Szerződés megszűnése esetén Megbízott haladéktalanul köteles a jelen Szerződés teljesítésével összefüggésben birtokába jutott valamennyi okiratot, adatot, információt saját költségén a Megbízó részére visszajuttatni

13. Szerződés azonnal hatály felmondása esetén a Megbízott Szerződés szerinti tevékenységét az értesítés kézhezvételét követően azonnali hatállyal köteles megszüntetni. A szerződés az azonnali hatályú felmondásról szóló értesítés kézhezvételének napján megszűnik.

14. A szerződés Megbízó általi azonnali hatályú felmondása esetén a Megbízott köteles megtéríteni a Megbízónak a Szerződés idő előtti megszűnéséből eredő és más úton meg nem térült teljes kárát.

15. Felek a Ptk. 6:213. § (1) bekezdése alapján megállapodnak, hogy jelen szerződést bármelyik fél jogosult írásban a másik félhez címzett egyoldalú jognyilatkozatával 6 (hat) hónapos felmondási idővel indoklás nélkül felmondani.

16. A jelen szerződés bármely okból történő megszűnése esetén – a szerződés eltérő rendelkezése hiányában – a Felek kötelesek egymással a szerződés megszűnését követő 5 (öt)munkanapon belül elszámolni, és az elszámolás során jóhiszeműen együttműködni.

**X. TITOKTARTÁS**

1. Felek a jelen szerződéssel, illetve az annak során teljesített feladatokkal kapcsolatosan kölcsönösen kijelentik, hogy a teljesítés során, vagy egyéb módon tudomásukra jutott minden információt és adatot bizalmasan kezelnek és megőriznek, ezeket a másik fél előzetes, írásbeli hozzájárulása hiányában egyik fél sem hozza nyilvánosságra, vagy illetéktelen harmadik személy tudomására. A Megbízott a birtokába került információkat kizárólag a jelen szerződésben meghatározott feladatok teljesítése érdekében használhatja fel.

2. Felek kötelesek a tőlük elvárható minden olyan intézkedést bevezetni és alkalmazni, melyek megakadályozzák a teljesítés során tudomásukra jutott minden információ és adat jogosulatlan felhasználását és felfedését a jelen szerződés időtartama alatt, és azt követően is.

3. Jelen fejezet rendelkezéseinek a Megbízott, illetve egyéb közreműködői részéről történő megismertetése, betartatása, illetve a betartatásának ellenőrzése a Megbízott kötelessége, illetve felelőssége. A jogosulatlan nyilvánosságra hozatalból származó hátrányok elhárításához, illetve kiküszöböléséhez szükséges költségek – az esetleges titoksértésért fennálló felelősségen túl – a Megbízottat terhelik.

4. Szerződő Felek rögzítik, hogy a titoktartási rendelkezések megszegése esetén a Megbízó jogosult a jelen szerződést azonnali hatállyal felmondani. Megbízott a szerződés szerinti feladatok teljesítése során megismert személyes adatok kezelésére, tárolására, feldolgozására, illetve továbbítására nem jogosult. A felmondás nem zárja ki a titoktartási kötelezettség megszegésére irányadó egyéb polgári- vagy büntetőjogi szankciók alkalmazását.

5. Szerződő Felek rögzítik, hogy a titoktartási rendelkezések megszegése esetén a Megbízott jogosult a jelen szerződést azonnali hatállyal felmondani. A felmondás nem zárja ki a titoktartási kötelezettség megszegésére irányadó egyéb polgári- vagy büntetőjogi szankciók alkalmazását.

6. Megbízott vállalja, hogy az üzleti titok védelméről szóló 2018. évi LIV. törvény 1. §- ára figyelemmel üzleti titok címen nem tagadja meg a tájékoztatást a jelen szerződés lényeges tartalmáról. A Megbízott az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 26. § (1) és 27. § (3)-(3a) bekezdésére figyelemmel jelen szerződés aláírásával tudomásul veszi, hogy nem minősül üzleti titoknak az adat, amelynek megismerését, vagy nyilvánosságra hozatalát külön törvény közérdekből elrendeli.

7. Felek tudomásul veszik, hogy az Info.tv. értelmében nem minősül üzleti titoknak az állami költségvetés, illetve az európai közösségi támogatás felhasználásával, költségvetést érintő juttatással, kedvezménnyel, az állami és önkormányzati vagyon kezelésével, birtoklásával, használatával, hasznosításával, az azzal való rendelkezéssel, annak megterhelésével, az ilyen vagyont érintő bármilyen jog megszerzésével kapcsolatos adat, valamint az az adat, amelynek megismerését vagy nyilvánosságra hozatalát külön törvény közérdekből elrendeli. A nyilvánosságra hozatal azonban nem eredményezheti az olyan adatokhoz – így különösen a technológiai eljárásokra, a műszaki megoldásokra, a gyártási folyamatokra, a munkaszervezési és logisztikai módszerekre, továbbá a know-how-ra vonatkozó adatokhoz – való hozzáférést, amelyek megismerése az üzleti tevékenység végzése szempontjából aránytalan sérelmet okozna, feltéve, hogy ez nem akadályozza meg a közérdekből nyilvános adat megismerésének lehetőségét.

**XI. KAPCSOLATTARTÓK**

1. Szerződő felek rögzítik, hogy jelen szerződés teljesítése során a kapcsolatot az alábbiakban megjelölt személyeken keresztül tartják.

A Megbízó részéről kijelölt kapcsolattartó személyek:

|  |  |
| --- | --- |
| Egyedi megrendelésre  jogosult: |  |
| név: |  |
| telefon / fax: |  |
| e-mail cím: |  |

|  |  |
| --- | --- |
| Egyedi megrendelésre  jogosult: |  |
| név: |  |
| telefon / fax: |  |
| e-mail cím: |  |

Megbízó részéről:

|  |  |
| --- | --- |
| **Üzemeltetési ügyekben:** |  |
| név: |  |
| telefon / fax: |  |
| e-mail cím: |  |

|  |  |
| --- | --- |
| **Forgalmi ügyekben:** |  |
| név: |  |
| telefon / fax: |  |
| e-mail cím: |  |

|  |  |
| --- | --- |
| **Pénzügyi ügyekben:** |  |
| név: |  |
| telefon / fax: |  |
| e-mail cím: |  |

A Megbízott részéről kapcsolattartásra kijelölt személy/ek:

|  |  |
| --- | --- |
| **Szerződéses és pénzügyi ügyekben:** |  |
| név: |  |
| telefon / fax: |  |
| e-mail cím: |  |

|  |  |
| --- | --- |
| **Szolgálatellátási ügyekben:** |  |
| név: |  |
| telefon / fax: |  |
| e-mail cím: |  |

2. Felek rögzítik, hogy a XI.1. pontban megjelölt kapcsolattartók, a Megbízó nevében utasításra jogosult vagy a teljesítésigazoló személyében vagy adataiban bekövetkezett változásról

írásban, haladéktalanul tájékoztatják egymást. A másik fél kapcsolattartója részére megküldött minden értesítést és tájékoztatást mindaddig hatályosnak és érvényesnek kell tekinteni, ameddig az adott fél írásban be nem jelenti a másik félnek a kapcsolattartó személyében bekövetkezett változásokat. A Megbízó nevében utasításra jogosultként megadott személy, valamint a teljesítésigazoló nyilatkozatai a személye megváltozásáról szóló tájékoztatásig hatályosak és érvényesek. A kapcsolattartók, a Megbízó nevében utasításra jogosultak, valamint a teljesítésigazolók személyében vagy adataiban bekövetkezett változás nem minősül a szerződés módosításának.

3. A jelen szerződésben megjelölt személyek/kapcsolattartók személyes adatait a mindenkor hatályos EURÓPAI PARLAMENT ÉS A TANÁCS 2016. április 27-i (EU) 2016/679 Rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről, az általános adatvédelmi rendelettel összhangban és a Társaság Adatvédelmi Szabályzata alapján kezeli. Az adatvédelmi szabályzat a <https://hevizairport.com/hu/adatkezelesi-szabalyzat> weboldalon érhető el.

4. Szerződő Felek rögzítik, hogy egymás között minden nyilatkozatot vagy egyéb értesítést írásban e-mail útján kell megküldeni, kivéve a szerződés létrejöttével, módosításával, megszüntetésével kapcsolatos, valamint azon jognyilatkozatok, amelyek esetében jogszabály, vagy a jelen szerződés eredeti aláírást követel meg. Ez utóbbiak esetében a jognyilatkozatokat, illetve értesítést tértivevényes levél útján kell megküldeni a másik Félnek a jelen szerződés fejlécében meghatározott megfelelő értesítési levelezési címére, amely akkor tekinthető szabályszerűnek, ha azt a kapcsolattartó személyek részére kézbesítették.

5. A nyilatkozat vagy értesítés akkor válik joghatályossá, amikor azt a címzett igazoltan kézhez vette: arról automatikus vagy kifejezett visszaigazolás érkezett. Megbízó tudomásul veszi, hogy Megbízott székhelye és levelezési címe eltér, és kizárólag a levelezési címre küldhet küldeményt.

6. A jelen szerződés szerinti értesítések az alábbi esetekben és időpontokban tekintendők közöltnek:

a. Személyes kézbesítés esetén azonnal, az átvételi elismervényen - amely lehet az átadott okirat másolati példánya is, amelyen az átvevő Fél az átvétel tényét aláírásával elismeri

- megjelölt napon.

b. Futárszolgálat útján történő kézbesítés esetén a futárszolgálatnál rendszeresített formanyomtatványon a kézbesítés időpontjaként megjelölt napon.

c. Az e-mail útján történő kézbesítés esetén a nyilatkozat vagy értesítés akkor válik joghatályossá, amikor a címzett azt igazoltan kézhez vette, vagy arról automatikus vagy kifejezett visszaigazolás érkezett. Szerződő felek a Ptk. 6:4. § (4) bekezdésére tekintettel megállapodnak abban, hogy amennyiben a címzett az érvényesen közölt e-mail útján történő visszaigazolását elmulasztja, azt úgy kell tekinteni, mintha az e-mail a címzetthez megérkezett volna, kivéve, ha a címzett utólag hitelt érdemlően igazolja a hatályosulás meghiúsulásának tényét. Felek a jelen szerződéses pont kapcsán, hitelt érdemlő igazolásnak tekintik, ha a címzett informatikai adatokkal igazolja, hogy az e- mail, a levelezőrendszere levélszemét mappájába, esetleg levelezési-karanténba került, vagy annak kézbesítése a levelezőrendszer hibájából, esetleg a csatolmány mérete miatt hiúsult meg.

d. A tértivevényes ajánlott postai küldeményt a kézbesítés megkísérlésének napján kézbesítettnek kell tekinteni, ha a címzett az átvételt megtagadta. Ha a kézbesítés azért volt eredménytelen, mert a címzett az iratot nem vette át (az a feladóhoz nem kereste jelzéssel érkezett vissza), az iratot – az ellenkező bizonyításáig – a postai kézbesítés második megkísérlésének napját követő ötödik munkanapon kézbesítettnek kell tekinteni.

7. Felek kijelentik, hogy a Szerződés teljesítéséhez kapcsolódóan a részükről eljáró, közreműködő személyek másik Féllel közlésre kerülő személyes adatainak az átadása, kezelése megfelel a természetes személyek személyes adatainak kezelésére, védelmére vonatkozó jogszabályi előírásoknak.

8. Megbízott kijelenti, hogy a Megbízó a www.hevizairport.com honlapon található adatkezelési szabályzatát előzetesen megismerte, megértette és elfogadta.

9. A Megbízott a nyilvánosság, különösen a sajtó felé a Megbízót, illetve a Megbízóról tudomására jutott adatokat érintően kommunikációra nem jogosult, az esetleges megkereséseket továbbítja a Megbízó részére.

**XII. VITÁS KÉRDÉSEK RENDEZÉSE**

A Megbízónak és a Megbízottnak meg kell tennie mindent annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a szerződés keretében vagy a szerződéssel kapcsolatosan felmerült. Ennek eredménytelensége esetén a Felek a megfelelő hatáskörrel és illetékességgel rendelkező bírósághoz fordulhatnak. Minden, a szerződés megkötése után felmerülő, a szerződés teljesítését akadályozó körülményről a Felek kölcsönösen kötelesek egymást tájékoztatni.

**XIII. EGYÉB RENDELKEZÉSEK**

1. Megbízott kijelenti, hogy az államháztartásról szóló 2011. évi CXCV. törvény (a továbbiakban: Áht.) 1. § 4. pontja és a 41. § (6) bekezdése értelmében, továbbá az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdése, illetőleg a nemzeti vagyonról szóló 2011. évi CXCVI. törvény (a továbbiakban: Nvtv.) 3. § (1) bekezdés 1. pont b) alpontjában foglaltak alapján átlátható szervezetnek minősül és egyidejűleg tudomásul veszi, hogy a Megbízó az Áht. 41. § (6) bekezdése alapján az Áht. 55. § b) pontja szerinti adatokat jelen szerződésből származó követelések elévüléséig jogosult kezelni.

2. Megbízott tudomásul veszi, hogy a HÉVÍZ-BALATON AIRPORT Kft. (a továbbiakban: HBA) mint köztulajdonban álló gazdasági társaság nem létesíthet a Megbízottal érvényesen

visszterhes jogviszonyt, illetve a létrejött ilyen jogviszony alapján nem teljesíthet kifizetést, amennyiben a Megbízott a jelen nyilatkozat ellenére nem minősül átlátható szervezetnek.

3. Megbízott tudomásul veszi, hogy a nyilatkozatban foglaltak változásáról – haladéktalanul, de legkésőbb a változás bekövetkezésétől számított 8 napon belül – köteles Megbízót írásban értesíteni.

4. Megbízott tudomásul veszi továbbá, amennyiben az Nvtv. szerinti átláthatóságát tekintve valótlan nyilatkozatot szolgáltatott vagy az átláthatóságban beállott változásról nem nyilatkozott az Ávr. 50. § (1a) bekezdésére figyelemmel – Megbízó a szerződést azonnali hatállyal felmondja vagy – ha a szerződés teljesítésére még nem került sor – a szerződéstől eláll.

5. Megbízott nem követhet el, nem engedélyezhet olyan cselekményt, illetve harmadik személyt nem jogosíthat fel olyan cselekményre, amely a Megbízott részéről a mindenkor hatályos, a közélet tisztaságára vonatkozó jogszabályok, korrupció ellenes előírások megsértését eredményezi. Jelen kötelezettség különösképpen a köztulajdonban álló gazdasági társaság megbízottai, valamint közeli hozzátartozóik, illetve ezen személyek szoros baráti köréhez tartozók számára eszközölt jogellenes kifizetésekre vonatkozik.

6. Megbízott nem fogadhat el, és nem ajánlhat fel, nem adhat (illetve erre vonatkozóan nem állapodhat meg) bármely, a HÉVÍZ-BALATON AIRPORT Kft. vagy annak megbízásából eljáró munkavállalónak, képviselőnek, illetve bármely a HÉVÍZ-BALATON AIRPORT Kft. megbízásából eljáró harmadik személynek ajándékot, illetve pénzbeli vagy nem pénzbeli juttatást. Ugyanez vonatkozik arra az esetre is, ha az érintett személy jelen megállapodással kapcsolatos tárgyalások folytatására, szerződéskötésre, illetve teljesítésre hivatalosan nincs felhatalmazva, arra nem jogosult.

7. Megbízott köteles azonnal írásban értesíteni a Megbízót, amennyiben a jelen szerződéssel kapcsolatosan folytatott tárgyalások során, a szerződés megkötésére, illetve a szerződésben foglaltak teljesítésére vonatkozóan a korrupció bármely formájáról vagy annak kísérletéről tudomást szerez, illetve amennyiben a korrupció gyanúja felmerül.

8. Jelen szerződés bármely pontjának vagy rendelkezésének érvénytelensége nem jelenti a teljes szerződés érvénytelenségét, kivéve, ha az érvénytelennek minősülő rendelkezés vagy rész nélkül a Felek a szerződést nem kötötték volna meg, vagy e rendelkezés, illetve rész hiányában a szerződés értelmetlenné vagy értelmezhetetlenné válna.

9. A szerződés értelmezése vagy bármely jellegű vizsgálata esetében a Megbízó birtokában lévő példány tartalma és szövege az irányadó.

10. Szerződő Felek a jelen szerződésben nem vagy nem kellő részletezettséggel szabályozott kérdések tekintetében különösen a Ptk. rendelkezéseit, valamint a 139/2014/EU rendelet előírásait tekintik irányadónak. Szerződő felek kikötik, hogy a jelen szerződés a Hévíz-Balaton Repülőtéren, repülőtéri tűzoltó szolgálat és repülőtéri létesítményi tűzoltóság feladatainak ellátása vonatkozó megállapodásuk valamennyi feltételét tartalmazza, így a jelen okirat aláírásával megállapodnak abban, hogy a jelen szerződésbe nem foglalt korábbi írásbeli és szóbeli megállapodások, jognyilatkozatok hatályukat vesztik.

Mind a Megbízó, mind a Megbízott képviselője kijelenti, hogy rendelkezik a szükséges jogszabályi, szervezeti és egyéb felhatalmazással a jelen megbízási szerződés megkötésére.

Szerződő Felek a jelen szerződést – annak elolvasása és értelmezése után –, mint akaratukkal mindenben megegyezőt, 2 példányban jóváhagyólag aláírják.

**Melléketek:**

1. melléklet: Repülőtéri nyitvatartási idő

2. melléklet: Felelősségbiztosítási kötvény másolata

3. melléklet: Nyertes ajánlattevő ajánlata

4. melléklet: OKF határozat

5. melléklet: Repülőtéri Mentő és Tűzoltó szolgálat Kézikönyve

Kelt: Sármellék,…………… Kelt: ………………………………

..………………………………….. ……………………………… Benkő Attila, ügyvezető

**HÉVÍZ-BALATON AIRPORT Kft.**

Megbízó Megbízott

**Pénzügyileg ellenjegyzem:**

………………………………

Hanzel Judit, gazdasági igazgató

**HÉVÍZ-BALATON AIRPORT Kft.**